**Vino viață!**

*Ileana*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vino viață să ne facem de cap,

Tu independentă și eu burlac,

Tu interesantă, eu aventurier,

Hai să ne întâlnim la mine pe palier!

Vino doar cu o floare și cu o sticlă cu vin,

Eu am o canapea primită de la un vecin.

Vino, să scriem pe ea povești de neuitat,

Vino și vom avea o noapte cum am visat!

O să-ți las ușa deschisă în fiecare zi,

O să-ți caut parfumul între perne când mă voi trezi,

Curtezană ce mi-ai trecut pragul

Sunt convins că tu îl vei îngropa pe subsemnatul!

Tu vei fi muza mea și ultima redută

Doar pentru tine voi porni în fiecare dimineață la luptă,

Pentru tine mă voi lupta cu morile de vânt,

Al tău va fi ultimul meu cuvânt!

Curtezană și înger, oricum ai fi,

Eu te aștept în pragul ușii în fiecare zi

Iar noaptea o să te cuprind în brațe

Și o să vezi ca doar moartea ne mai desparte!